ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 18397/20.03.2025

***PROIECT***

**HOTĂRÂREA NR. \_\_\_\_\_\_\_\_\_\_\_\_\_\_\_**

privind aprobarea aderării Municipiului Satu Mare, ca membru asociat la Asociaţia Proprietarilor de Terenuri Someș-Tur

Consiliul Local al Municipiului Satu Mare,

Urmare a solicitării Asociaţiei Proprietarilor de Terenuri Someș-Tur înregistrată sub nr. 18465/20.03.2025,

Analizând proiectul de hotărâre nr. ........................., referatul de aprobare al Primarului Municipiului Satu Mare nr. 18398/20.03.2025, în calitate de iniţiator, raportul de specialitate comun al Serviciului Agricol şi Legile Proprietăţii şi al Serviciului Juridic nr. 18400/20.03.2025 şi Avizele Comisiilor de specialitate din cadrul Consiliului local Satu Mare,

 Văzând dovada disponibilității denumirii cu nr. 219942 din data de 20.02.2025, eliberată de către Ministerul Justitiei, Serviciul Comunicare și Relații Publice, sentinţa civilă nr. 470/11.03.2025 pronunţată de Judecătoria Satu Mare în dosar nr. 2592/296/2025,

 În conformitate cu prevederile:

 - Ordonanței Guvernului nr. 26/2000 cu privire la asociaţii şi fundaţii, cu modificările şi completările ulterioare,

 - Legea vânătorii şi a protecţiei fondului cinegetic nr. 407/2006, cu modificările şi completările ulterioare,

- art. 35 alin. (6) din Legea nr. 273/2006 privind finanţele publice locale, cu modificările şi completările ulterioare;

Având în vedere prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. (2) lit. e) coroborate cu alin. (9) lit. c), art. 139 alin. (1) și alin. (3) lit. f) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E**

 **Art. 1.** Se aprobă aderarea Municipiului Satu Mare, ca membru asociat la Asociaţia Proprietarilor de Terenuri Someș-Tur.

 **Art. 2.** Se însuşeşte actul constitutiv al Asociaţiei proprietarilor de terenuri Someş-Tur, anexa 1 la prezenta hotărâre.

 **Art. 3.** Se însuşeşte statutul Asociaţiei Proprietarilor de Terenuri Someş-Tur, anexa 2 la prezenta hotărâre.

 **Art. 4.** Se împuterniceşte Primarul municipiului Satu Mare să semneze, în numele şi pe seama unității administrativ-teritoriale toate documentele necesare aderării şi să reprezinte Municipiul Satu Mare în Adunarea generală a Asociaţiei.

 **Art. 5.** Cu ducerea la îndeplinire a prezentei hotărâri se încredinţează Primarul municipiului Satu Mare.

 **Art. 6.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituţiei Prefectului-judeţul Satu Mare, Serviciului Agricol şi Legile Proprietăţii şi Asociaţiei Proprietarilor de Terenuri Someș-Tur.

**INIŢIATOR PROIECT**

Primar,

Kereskényi Gábor

 Avizat,

 Secretar general, Mihaela Maria Racolţa

Bianca Mustea/2ex.